text:
Fyri 125 árum síðani var ein tann mest umráðandi og slóbrótandi fundurin í føroya søgu. Fundurin elvdi til nógvar broytingar, hann setti gongd á tjóðskaparkensluna og uttan hendan fundin, hevði tað nokk tikið væl longri tíð áðrenn føroyska mentanin av álvara vann fram. Og hvør veit, kanska hevði Føroyar verið ein donsk amt og føroyska málið verið deytt í dag, hevði tað ikki verið fyri fundin.
Hesin fundurin verður kallaður Jólafundurin, og varð hildin 26. desember í 1888. Endamálið við fundinum var, at føroyingar skuldu standa saman um føroyskar siðir og móðurmálið, so tað ikki doyði út.
Mergjaðir og vælkendir menn sum Jóannes Patursson og Rasmus Effersøe luttóku á fundinum, og hin tá ungi og smædni Jóannes Patursson hevði yrkt eina yrking til høvið. Yrkingin er kend í dag og eitur "Nú er tann stundin komin til handa". Sjálvsagt handlaði yrkingin um at verja føroyska móðurmálið, og tað var Rasmus Effersøe, ið las hana upp.
Hetta var tað, ið varð samtykt á jólafundinum:
- Føroyskt mál skal verða kenslugrein í skúlanum, so skjótt neyðugar skúlabøkur á føroyskum eru fingnar til vega.
- Í søgufrálæruni eigur dentur at verða lagdur á Føroya søgu.
- Øll uttanatlæra á donskum í kristnikensluni skal burtur, í staðin skal tað lisna endurgevast á føroyskum.
- Prestarnir eiga at hava rætt til at nýta føroyskt mál innan og uttan kirkjugátt.
- Føroyskt mál eigur at fáa fullan rætt í øllum almennum viðurskiftum.
- Arbeitt eigur at verða fyri at fáa settan á stovn føroyskan fólkaháskúla.
Góða viku seinni varð Føroyingafelag stovnað. Endamálið var tað sama í hesum felagnum, og m.a. var tað eina prinsippið hjá teimum at "fáa føroyingar til at halda saman og ganga fram í øllum lutum, at teir mugu verða sjálvbjargnir". Hetta elvdi eisini seinni til tjóðskaparrørsluna, har føroyskur politikkur av álvara byrjaði í 1906 við Sjálvstýrisflokkinum og Sambandsflokkinum.
Tí er 2. jóladagur ein stórur dagur fyri fleiri tjóðskaparsinnaðir føroyingar í dag, og nokk eisini fyri onnur, tí jólafundurin eigur jú stóran leiklut í dagsins føroyska máli og mentan.


c: text/html

text:
Hallur av Rana 10.08.2018 (12:45)
Peter Madsen álopin av samfanga
Ein 18 ára gamal fangi er skuldsettur fyri at hava lopið á 47 gamal dana Peter Madsen. Tað skrivar Ritzau tíðindastovan í dag.
Tað var í Storstrøm fongsli, at Peter Madsen, ið fyrr í ár bleiv dømdur lívlangt fongsul fyri at hava dripið svenska journalistin Kim Wall, bleiv álopin av samfanganum.
- Eg kann vátta, at hann mikudagin bleiv álopin. Eftir umstøðunum hevur hann tað gott. Málið verður kannað av løgregluni, skrivar Betina Hald Engmark, advokatur hjá Peter Madsen, í sms til Ritzau.
Kim Kliver, politiinspektørur, upplýsir fyri DR, at ein fangi er sligin í høvdið og at 18 ára gamli fangin verður skuldsettur fyri harðskap.
Fríggjadagin er tað eitt ár síðan, at Peter Madsen og Kim Wall sigldu út í Oyrarsund við kavbátinum Nautilus. Ein ferð, ið endaði við, at Peter Madsen píndi og drap tíðindakvinnuna fyri síðan at lima hennara lík sundur.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her

robotstxt: allowed

filter: keep


text:
Týskvøldið 29. desember 2009 bleiv nýtt MFS-ráð valt. Í nýggja ráðnum sita: Cecilia Nolsøe Poulsen, forkvinna, úr Keypmannhavn. Martin Mohr Olsen, næstformaður, úr Aberdeen. Jógvan Svabo Samuelsen, kassameistari, úr Keypmannahavn. Birita í Dali, skrivari, úr Keypmannahavn. Rúna Jakobsen, nevndarlimur, úr Tórshavn. Sólja Katrina Klargaard, nevndarlimur, úr Reykjavík. Yrsa Hauksdóttir Frýdal, nevndarlimur, úr Reykjavík. Sölvi Símonarson, nevndarlimur, úr Reykjavík. Gyða Johansen, nevndarlimur, úr Aberdeen. Regin Berg, nevndarlimur, úr Aberdeen. Finn Haraldson, nevndarlimur, úr Aberdeen.
Posted
CategoriesDagføringar, Fundur, Tiltak


text:
Grein 1
Svimjisamband Føroya skipa á hvørjum ári fyri Føroyameistarastevnu “FM” og Aldursbólkameistarastevnu “ABMS”. Svimjisamband Føroya fær allan ágóðan og ber allar útreiðslur, ið standast av meistarastevnunum.
Føroyameistarastevnan á stuttgeil verður fyriskipað í oktober ella november og Føroyameistarastevnan á langgeil í mai ella juni.
Grein 2
SSF hevur ábyrgd fyri meistarastevnunum. Svimjinevndin kann eftir góðkenning frá Starvsnevndini skipa fyri øðrum meistarastevnum.
Grein 3
Stk 1. Allir svimjarar, ið eru limir í føroyskum svimjifeløgum og hava føroyskan svimjitjóðskap hava rætt at luttaka í meistarastevnunum. Svimjari kann bara umboða eitt limafelag í Svimjisambandi Føroya.
Stk 2. Svimjari, sum flytir uttanlands í lestrar-, arbeiðs- ella øðrum ørindum í eitt ávíst áramál, kann varðveita sín føroyska svimjitjóðskap og luttaka í meistarastevnum, sum eru fyriskipaðar av Svimjisambandi Føroya, hóast svimjarin einans venur við útlendskum svimjifelagi. Svimjarin skal við fráflyting boða SSF frá, at hann ynskir at varðveita sín føroyska svimjitjóðskap.
Stk. 3. Svimjari, sum seinastu 6 mánaðirnar hevur búð í Føroyum, vant í føroyskum svimjifelag og luttikið í kappingum umboðandi svimjifelagið, kann av starvsnevndini fáa loyvi at luttaka í meistarastevnum, sum eru fyriskipaðar av Svimjisambandi Føroya.
Grein 4
Svimjinevndin kann áseta kravtíðir.
Grein 5
Heiðursmerki verða latin fyrstu trimum svimjarum/liðum í hvørjari kapping.
Grein 6
Svimjinevndin avger hvussu meldað verður til og hvussu kapping annars verður skipað, til dømis sum innleiðandi og finala ella beinleiðis finala.
Grein 7
Svimjinevndin avger hvat startgjaldið og frámeldingargjaldið er fyri einstaklinga- og liðsvimjingar; ella at einki frámeldingargjald skal vera, um undirskrivað læknaváttan fyriliggur.
Grein 8
Svimjinevndin leggur kappingarskránna.
Grein 9
Kappast verður í 25 ella 50 metra longum innandura hyli. Vatnið skal í minsta lagið vera 24°C.
Grein 10
Kappingin verður skipað sambært FINA svimjireglunum. Svimjinevndin setur yvirdómarin/ar og startara/ar á altjóða lista.
Grein 11
Har bert ein luttakari er tilmeldaður skal hesin svimja alt strekkið fyri at gerast vinnari.
Samtykt av starvsnevndini hin 22. februar 2017 og broytt av starvsnevndini hin 4. mars 2018.


text:
Vit hava verið rættiliga nógv í miðlunum í dag, her niðanfyri er eitt innslag úr Degi og Viku í kvøld.
Nú verða tey gott nokk ‘bara’ vinnarar á Danish Open, ikki ‘danmarkarmeistarar’. Men til tað skal sigast at eg havi eisini gjørt handan feilin bæði eina og tvær ferðir, og at hendan stevnan nú faktiskt er minst líka avgerandi fyri danir, sum DM, av tí at tað er her at tey verða úttikin til stóru altjóða stevnurnar í summar.
Her er eitt prát Petur Heðin á Fløtti í tíðindasendingini í útvarpinum á døgverða
Og her eri tað so eg sum royni at siga okkurt skilagott kl 18:12 um eina kapping sum illa nokk var avgreidd tá 🙂


text:
Tað hava longu 3.387 klikka seg á filmsklippið, har eg sigi Sjúrðabergi farvæl.
Tað eru meira enn helvtin av øllum norðoyingum og tað er sera nógv, nú bert 11 tímar eru farnir, síðani eg legði filmsklippið út.
Eg eri sera glaður fyri tað, at so nógv hava sæð, hvussu okkara fólkavaldu fara við okkara fiskivinnu og hatta var mítt íkast, til at vísa mína ónøgd við Fiskivinnunýskipanina, sum hevur tikið livibreyði frá hesum monnum og reiðaríið.
Vónandi vera vit enn meira, sum fara at siga okkara meining við ørskapin í Tórshavn, tí tað er sera umráðandi, at vit bakka okkara fiskivinnu upp, tað er hon og Danski Staturin, sum betalir fyri at hjólini eru gangandi í Føroyum, ongin fiskivinnu, ongin vælstandur.
SáH


text:
Um nóg nógv tekna seg, bjóðar Svimjisamband Føroya byrjunarskeið fyri venjarar í pinkubarnasvimjing. Skeiðið er ætlað øllum feløgum innan SSF.
Tað verður Lena Andersson-Stenquist úr Svøríki, ið kemur at undirvísa. Lena hevur undirvíst pinkubarnavenjarum síðan fyrst í 80-unum og hevur eisini verið við til at gera tað svenska undirvísingartilfarið.
Pinkubarnasvimjingin er fyri pinkubørn upp til 2 ára aldur (saman við einum vaksnum).
Hvar: Skeiðið verður í Eysturskúlanum.
Nær: 15. til 17. jan. 2010
Kostnaður: 1500,00 kr. fyri hvønn.
Skeiðið liggur soleiðis:
Fríggjakvøldið kl. 18.00 – 21.00:
- Hvat er pinkubarnasvimjing, endamál og hví
Leygardagin kl. 9.00 – 18.00 (við døgverða og drekka):
- Teori og praksis, medisinsk og fysiologisk kunning,
- at vera leiðari, vatnið og reinførið
Sunnudagin kl. 9.00 – 16.00 (við døgverða og drekka):
- Hvussu skipa vit fyri, trygd og ábyrgd,
- hvussu mennist barnið, endi.
Tilmelding: við sms til 597558 ella 584473 í seinasta lagi 4. jan 2010
Jórun Eið Johannesen


text:
Hallur av Rana
12.05.2015 - 09:31
Tíðindi > Uttanlands > Vanlukkur
Enn ein harður jarðskjálvti hevur rakt Nepal í morgun. Tað skrivar Reuters tíðindastovan, ið endurgevur amerikanska stovnin USGS, ið mátar jarðskjálvtar kring heimin. Jarðskjálvtin máldi 7,4 á Richter-skalanum.
Kjarnan í jarðskjálvtanum var nærhendis Mount Everest, men hevur skapt ótta kring alt landið. Í høvuðsstaðnum Kathmandu runnu fólk út á gøturnar, meðan tey royndu at ringja til teirra kæru. Eisini í Norðurindia og New Dehli merktu tey jarðskjálvtan.
- Hetta er ein ógvusligur ein, sigur Prakash Shilpakar, ið er ein handilsmaður í Kathmandu, við Reuters.
Talan er um tann næsta harða jarðskjálvtan í Nepal innan nakrar fáar vikur. Uppruddingar- og bjargingararbeiðið er enn í gongd frá fyrru jarðskjálvtanum, ið rakti landið 25. apríl. Náttúruvanlukkan kravdi tá umleið 8.000 mannalív og gjørdi umfatandi skaða á stóran part av landinum. Tann jarðskjálvtin varð máldur at vera 7,8 á Richter-skalanum.


text:
Borgarstjóri og/ella løgtingsmaður?
26. august 2015
Sum kunnugt, so eri eg eitt av valevnunum hjá Sambandsflokkinum til løgtingsvalið 1. september.
Eg havi fingið fleiri fyrispurningar, hvussu so við borgarstjórasessi og tí kommunala framyvir?
Fyri, at eingin ivi skal verða, so hesi orð:
Fyrst er at siga, at eg eftir nøkur ár í komunupolitikki havi góðan hug at sleppa at royna meg á landspolitiska pallinum. Sum borgarstjóri í Runavíkar kommunu, so meti eg meg at hava fingið bæði samfelagsligt innlit og politiskar royndir, sum eg væl kann gera brúk av í landspolitikki.
Eg havi tikið avgerð um, at eg stilli ikki upp aftur til kommunuvalið næsta ár. Eftir átta árum í kommunupolitikki, so er tíðin - fyri mítt viðkomandi - komin at takka fyri meg. Hendan avgerð er ikki tengd at, um eg verði valdur á løgting ella ikki.
Eg havi eisini tikið avgerð um, at eg dugi ikki at ímynda mær at vera borgarstjóri í Runavíkar kommunu – tann trið størsta kommunan í Føroyum - og samstundis at vera løgtingsmaður.
Hetta sigi eg út frá knapt sjey ára royndum sum borgarstjóri í Runavíkar kommunu.
Skuldi tað hent, og tað vóni eg, at veljarin vísir mær álit, og eg verði valdur á ting, so fari eg at seta fram ynski til býráðið um at verða loystur úr starvinum sum borgarstjóri 1. januar 2016.
Gott val!
Magnus Rasmussen
Valevni Sambandsfloksins til løgtingsvalið
RN
Aftur


text:
Orð: Arabella Hankey
Týtt: Victor Danielsen
1. Sig mær ta gomlu søgu, sum gleðir sál og sinn,
um Jesus og Hans kærleik, í hjartað syng tað inn!
Eins og við børn tú talar, tú tala so við meg,
so syndasærda sálin, kann gjølla skilja Teg.
2. Gev tær bert góðar stundir tey boð at bera mær,
tey tíðindi um Jesus, sum syndir mínar bar.
At hoyra hetta frásagt eg tíðum treingi til;
sum døgg for sól man svinna, so lætt eg gloyma vil.
3. Tú eyðmliga tað sigi, so álvarsamt og stilt,
so arma hjartað verður av frið’ og frøi fylt!
Sig hesa søgu altíð, hon eina hjálpa kann,
í henni bót og bjarging í trongd eg altíð fann.
4. Sig mær ta somu søgu, tá tú manst síggja greitt,
at heimsins tóma gleði av leið meg hevur leitt;
og sært tú meg at stíga á deyðans dapra veg,
so sig á síðsta sinni, at Jesus elskar meg!


text:
Leygardagin 6.
juni kl. 13.00 byrjar fyrsta HM-kappingin í fimleiki nakrantíð í Føroyum í
høllini á Hálsi. Tvey kvinnulið og fýra unglingalið úr Føroyum fara at kappast
við lið úr 12 øðrum londum, og avgerðina um, hvør skal vinna, taka 30 dómarar
úr ymsu londunum. Føroyar miða eftir at koma í finaluumfarið, ið verður sunnudagin
7. juni kl. 14.00.
Føroyar fingu
limaskap í altjóða sambandinum fyri estetiskan fimleik, IFAGG, í 2005, tá
føroyskir fimleikarar á fyrsta sinni vóru við í HM. Nú 10 ár seinni kann estetiski
fimleikurin í Føroyum fegnast um stóra framgongd, og avbjóðingin at hýsa sjálvari
HM-kappingini er tann størsta, sum Føroya Fimleikasamband hevur tikið upp á
seg.
Skráin fyri kappingina
Teir um 600
gestirnir koma til Føroya hósdagin 4. juni og fríggjadagin 5. juni. Av teimum
eru 480 fimleikarar. Kl. 20.30 hóskvøldið 4. juni bjóðar Føroya Fimleikasamband
umboðum fyri luttakandi londini á kunnandi fund um kappingardagarnar í Müllers Pakkhúsi, har lutakast eisini verður í sambandi við
kappingina.
Kl. 12.00 fríggjadagin
5. juni hevur IFAGG aðalfund á Hotel Føroyum. 60 fólk umboðandi tey 13 londini
í kappingini og trý lond aftrat verða við. Luttakandi londini í kappingini
verða Føroyar, Russland, Japan, Kina, Spania,
Italia, Kanada, Estland, Danmark, Finland, Bulgaria, Tjekkia og Eysturríki. Ukraina, Meksiko, Hvítarussland,
Týskland, Frakland og Grikkaland koma bara á fund.
Fyrireikingar í trý ár
Fyrireikingarnar
til kappingina hava tikið trý ár. Føroya Fimleikasamband søkti um at fáa
HM-kappingina longu í 2010, men tá eydnaðist tað ikki. Á aðalfundi hjá IFAGG í
Spania í 2012 varð so samtykt, at kappingin skuldi verða í Føroyum í 2015. Síðan
hevur fyrireikingarnevndin arbeitt við at fáa fíggjarliga, ítróttaliga og
praktiska partin upp á pláss.
Innivist er
fingið til allar teir mongu gestirnar í Havn. Teir fara at búgva á Hotel
Føroyum, Hotel Hafnia, Hotel Tórshavn, Hotel Streymi, Hotel Havn, í Kerjalon,
Bládýpinum, Skúlaheiminum í Marknagili, Føroya Fólkaháskúla og í Odd
Fellow-húsinum á Grønlandsvegnum. Dansifrøi verður karmur um máltíðirnar hjá
fimleikarunum.
Búmerki og stuðlar
Nýtt búmerki
er gjørt til kappingina, sum ímyndar ein fimleikara og Føroyar í bakgrundini.
Eyð Strøm hevur sniðgivið. Heiðursmerkini og steypini verða úr glasi og eru
sniðgivin eftir búmerkinum. Mikkalina
Norðberg stendur fyri framleiðsluni. Búmerkið er myrkablátt, og høllin á Hálsi
er eisini vorðin mykablá innan. Har er nú pláss fyri 1.130 áskoðarum.
Høvuðsstuðlar
í sambandi við kappingina eru Føroya Løgting, Mentamálaráðið, Tórshavnar
kommuna og Bakkafrost. Aðrir stuðlar eru Tryggingarfelagið Føroyar, Eik, Trygd,
BankNordik, Poul Michelsen, Damfar, FaroeWater, MBM og Eikin. Kappingin endar
við móttøku og døgurða fyri umboðum úr ymsu londunum í Norðurlandahúsinum
sunnukvøldið 7. juni kl. 19.00.
Atgongumerkir
til kappingina fáast á www.billetnet.dk frá kl. 20.00 hósdagin 28. mai. Leinki er til
atgongumerkjasøluna á www.fimleikur.fo.
Stutt um HM-kappingina
· 480 fimleikarar úr 13 londum fara at
kappast á 44 liðum
· 23 lið kappast fyri kvinnur og 21 lið
fyri unglingar
· Seks lið úr Havnar Fimleikafelag,
Ljósinum og Støkk umboða Føroyar
· Øll liðini hita upp í Fimi undan framførslunum
í høllini á Hálsi
· 24 dómarar og seks høvuðsdómarar avgera
kappingarnar
· Dómarar umboðandi Føroyar verða Beinta
Danielsen og Elna Johannesen
· Tórshavnar kommuna hevur staðið fyri at
byggja nýggj áskoðarapláss á Hálsi


text:
14. august 2018Nr. 119
Kunngerð um røkt av fæi arbeiðsmarknaðareftirlønargrunsins
Við heimild í § 5, stk. 3 í løgtingslóg nr. 39 frá 7. mai 1991 um arbeiðsmarknaðareftirlønargrunn, sum broytt við løgtingslóg nr. 55 frá 28. apríl 1992 og løgtingslóg nr. 149 frá 20. desember 2012, verður ásett:
§ 1. Stýrið fyri Arbeiðsmarknaðareftirlønargrunnin skal umsita fæ eftirlønargrunsins soleiðis, at tað verður til størst møguligt gagn fyri eftirlønarskipanina. Endamálið við íløgurøktini er at útvega grunninum so gott avkast sum gjørligt við tí váða, sum stýrið metir vera ráðiligan, og sum er innanfyri íløgukarmarnar í skjali 1.
§ 2. Váðin verður avmarkaður við at áseta hámark sum prosentpart av samlaðu ognunum fyri hvønn aktivklassa. Hámarkini eru ásett í skjali 1.
Stk. 2. Íløgurøktin skal leggjast soleiðis til rættis, at grunnurin altíð hevur gjaldføri tøkt til útgjaldingar. Í íløgurøktini skal atlit somuleiðis takast at rentuváða, kreditváða, gjaldoyraváða, partabrævaváða og mótpartsváða. Stýrið ger nærri reglur um avmarking av váða.
§ 3. Grunnurin kann gera avtalu við Landsbanka Føroya um at røkja fæið eftir reglunum frammanfyri og eftir ásetingum frá stýrinum.
§ 4. Henda kunngerð kemur í gildi dagin eftir, at hon er kunngjørd.
Stk. 2. Samstundis fer úr gildi kunngerð nr. 145 frá 18. desember 2015 um røkt av fæi arbeiðsmarknaðareftirlønargrunsins.
Fíggjarmálaráðið, 14. august 2018
Kristina Háfoss (sign.)
landsstýrismaður
/ Bjarni Askham Bjarnason (sign.)
Skjal 1
Íløgukarmar hjá Arbeiðsmarknaðareftirlønargrunninum
Hámarkini eru roknað sum prosentpartur av samlaðu ognum grunsins. Virðisbrøvini verða flokkað í bólkar sambært reglunum hjá Fíggjareftirlitinum.
Íløgur kunnu gerast í samansetingar av aktivum, um loyvi er at gera íløgur í undirliggjandi aktivini, til dømis íløgufeløg, SPV (special purpose vehicle), CMO (collateralized mortgage obligation) ella ETF (exchange traded funds).
Um íløga verður gjørd í íløgufeløg við investment grade lánsbrøvum, skulu minst 85% av lánsbrøvunum hava investment grade rating.
Til 3
Partafeløg og íløgufeløg við partabrøvum.
Fyri partabrøv (bólk 3) er ein avmarking á 2% sett fyri hvønn einstakan mótpart. Henda avmarking er galdandi fyri beinleiðis íløgu í eitt partabræv og ikki fyri íløgur gjørdar gjøgnum íløgufeløg.
Til 4.2
Donsk realkredittlánsbrøv og samsvarandi fastognarlán (covered bonds) í eurolondum.
Til 4.5
Hárentu virkislánsbrøv og menningarlandalánsbrøv eru í hesum bólki.
Til 4.6
Onnur lánsbrøv eru lánsbrøv, sum ikki kunnu flokkast í bólkarnar 4.1-4.5.
Til 6
Peningastovnar. Hámarkið er sett so høgt, tí bólkurin umfatar depotkonti hjá íløgurøktarunum, sum tíðum umleggja frá nøkrum virðisbrøvum til onnur. Í hesum bólki eru tær alternativu íløgurnar, sum ikki kunnu bólkast í øðrum bólkum. Heimildin til alternativar íløgur er 20%, men fara tær upp um 15%, skal tað leggjast fyri AMEG-stýrið. Bólkurin hedge fondar, infrakervi og aðrar alternativar íløgur kunnu innihalda produkt, sum heilt ella partvís eru derivat.
Til 7
Derivat kunnu nýtast til bólkarnar 3 og 4, um derivatini eru avleidd av partabrøvum ella lánsbrøvum, og hava somu ella líknandi váðaeginleikar sum hesi virðisbrøv. Í bólki 4 kunnu íløgur gerast í partabrævaindekserað lánsbrøv.
Somuleiðis kunnu íløgur verða gjørdar í produkt sum heilt ella partvíst eru derivat, innanfyri karmin fyri bólk 6, hedge fondar, infrakervi og aðrar alternativar íløgur.
Um onnur sløg av derivatum verða keypt, skal hetta leggjast fyri stýrið, fyrstu ferð eitt nýtt slag av derivatum verður nýtt.


text:
Legg um til fasta rentu01-06-2008
Realkredittlán frá Eik eru tryggari enn vanlig bústaðarlán við skiftandi rentu. Skilagott er at umhugsa at leggja um til realkreditt og harvið verja seg móti hækkandi rentu
Nordea market maker hjá Eik01-06-2008
Nordea er vorðin market maker hjá Eik. Siktið er at økja áhugan fyri Eik-partabrævinum, nú áhugin á altjóða marknaðinum fyri at handla bankapartabrøv sum heild hevur verið avmarkaður seinastu mánaðirnar
Nú eru "Føroyskar Søgur" speakaðar31-05-2008
DVD-útgávan við "Føroyskum Søgum" er nú komin so mikið áleiðis, at røddir eru lagdar til gomlu áhugaverdu filmarnar um føroyingar í 100 ár
47 umsóknir um at gerast Eik-næmingur22-05-2008
Freistin at søkja næmingapáss í Eik er farin; og heili 47 søktu, harav 8-9 skulu setast
Eik keypir 30 prosent av Intrum Føroyum22-05-2008
Ein partur av innheintingini hjá Eik Banka verður frameftir lagdur til Intrum Føroyar


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
VD 2018 - Uppboðssøla til frama fyri bussin
13.08.2018
Á komandi Vestmannadøgunum, sum verða í døgunum 17. - 23. septembur 2018 ætlar áhugabólkurin á Heiminum á Grønanesi at skipa fyri eini uppboðssølu av listamálningum.
Uppboðssølan verður skipað soleiðis, at allir áhugaðir listamálarar – royndir, sum óroyndir – fáa møguleikan at selja áhugabólkinum ein málning fyri ein avtalaðan minstaprís.
Síðani verður málningurin settur á almenna uppboðssølu á heimasíðuni hjá VEKS og Facebook-síðu, har øll kunnu leggja boð inn.
Endin á uppboðssøluni verður leygardagin 23. septembur í Vestmanna Ítróttarhøll, har seinasti møguleikin verður at bjóða upp á málningarnar.
Verða málningar seldir fyri meir enn minstaprísin, fer yvirskotið til bussinnsavningina.
Kemur onki keypsboð, upp um minstaprísin, fellur málningurin aftur til listafólki.
Áhugabólkurin vónar, at hetta tiltak hevur tygara áhuga og harvið kemur at stuðla innsavningini til bussin, samstundis sum hetta kann vera ein góð reklama fyri listafólki.
Meira kunning um málningarnar og um hvussu bjóðað verður, kemur fyrst í septembur mánaði.
Vinarliga
Áhugabólkurin á Grønanesi
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text: Áhugaverd grein her á Politiken.dk, har Paulus Wilderboer, landsliðsvenjari hjá Danmark, greiðir frá túrinum hjá donskum úrvalssvimjarum til Japans at kappast í síðstu viku. Hann sigur at hetta var betur enn luttøka á World Cup, við tað at svimjararnir kundu royna hvussu tað er at kappast eftir langa ferð og við ‘jetlag’ ímóti góðum svimjarum sum man ikki kennir. Svimjararnir vóru móðir eftir venjingarlegu á Kýpros, og úrslitini vóru tí svingandi, frá “acceptable” til “meget ringe”. Og so sigur hann: »Svømmerne må bare vænne sig til den nye virkelighed: når de bliver trætte, så er de trætte og får ikke længere hjælp fra dragterne. De har for nemt svømmet hurtigt de seneste år.«


text:
Bókmentasøgan løgd fram
Fyrsta bind av føroysku bókmentasøguni varð lagt fram fyri stórari fjøld, 300 fólkum, í Høllini í Norðurlandahúsinum í gjár, hósdagin 9. juni.
Framløgan byrjaði við at Magnus Tausen, stjóri á Námi, bjóðaði vælkomin. “Bókmentasøga er so ómetaliga nógv annað enn søgan hjá bókunum, sum navnið annars kundi bent á,” segði Magnus. “Tað er tíðarlinjan úr forum og frameftir.Tað er søgan og stríðið fyri tungumálinum í skrift. Tað er áminningin um øll tey, sum løgdu at tí varða, vit í dag kunnu fagna. Og tað er áminningin til okkum øll, at eisini vit leggja okkara aftrat hesum alsamt vaksandi varða. Tí er Bókmentasøga 1 søgan hjá okkum øllum og ein frágreiðing og áminning til okkara, hví vit eru, sum vit eru.”
Helena Dam á Neystabø, landsstýriskvinna í mentamálum, segði at hon altíð hevði ynskt sær eina føroyska bókmentasøgu. ”Og nú er so fyrsta bókin komin, og tað er ikki hissini bók,” segði landstýriskvinnan og staðfesti, hvussu nógv tíðin var broytt, síðani Chr. Matras í 1935 skrivaði sína bókmentasøgu. Eisini vísti hon á týdningin av at tveir stovnar sum Fróðskaparsetrið og Nám, eru gingin saman um hesa verkætlanina. ”Hetta gevur verkætlanini ein so professionellan dám, sum vit bara kunnu gleðast um”
Malan Marnersdóttir greiddi frá um tilgongdina í arbeiðinum við bókmentasøguni og samstarvinum við Nám og um hvussu bókin, ið telur 687 blaðsíður, er skipað.
Turið Sigurðardóttir hevði eisini orðið og vísti á, at søgan um bókmentir í Føroyum nú er skrivað frá elstu tíð til aldamótið 1900. “Vit hava miðað eftir at lýsa, hvat er serstakt fyri tey einstøku tíðarskeiðini, frá tí norrønu miðøldini við rúnum, elsta skriftslag vit vita um í Føroyum – ta kristnu mentanina við latínskari skrift, samevropeiskari kirkjumentan og bókamentan – tað norðurevropeiska siðaskiftið og prentmentanin – evropeiskari upplýsingar- og kollveltingarøldin og í framhaldi av henni romantikkur og tjóðskaparromantikkur, sum varpaðu nýtt ljós á norrøna mentan og heimligan fólksligan skaldskap.” segði Turið Sigurðardóttir.
Tina K. Jakobsen, lesandi á Føroyamálsdeildini, las eisini 4 ørindi eftir prestakonuni Elsubet í Todnesi, sum yrkti um sína longu sjúkralegu. Yrkingin er prentað í Færøsk Kirketidende í 1896 og sigur frá gudsótta og syndatilvitsku, men setir harumframt spurningar um jarðarlívið og hví tað er so ójavnt býtt millum menniskju á foldum.
At enda talaði Hanus Kamban, ið var fegin um tað nógva forkunnuga tilfarið, sum er tikið við í fyrsta bindið av nýggju føroysku bókmentasøguni.
Undir framløguni var tónleikur frá Musikkskúlamiðnámi at hoyra og Tórshavnar manskór sang tveir sangir undir leiðslu av Bjarna Restorff.
Eftir framløguna var okkurt leskandi at fáa, og fleiri nýttu høvi at keypa bókina og síggja søguligu bókaframsýningina í Klingruni í Norðurlandahúsinum.
Bókmentasøga 1 fæst í bókahandlinum kring landið.
Úr ummæli hjá Birgiri Kruse
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Snípuállur (snípuállaættin)
Nemichthys scolopaceus
Richardson, 1848
Stødd: Snípuállur verður í mesta lagi 130 cm langur.
Dýpi: Hann er úr vatnskorpuni niður á 2000 m, møguliga heilt niður á 6000 m. Hann fæst vanligast úr 4-500 m niður á 1800 m.
Litur: Hann er brúnligur, dimmur á bakinum. Svartur undir búkinum og um búkfjøðurina.
Lýsing: Snípuállur er langur og klænur. Ein fiskur, sum er 1 metur til longdar, er ongastaðni tjúkkari enn 1,5 cm í tvørmát.
Hann hevur langt og klænt nev, tað ovara er bogið uppá, tað niðara niðurá. Hann hevur eina ryggfjøður og eina gotfjøður, tær eru ávikavist av nakka og úr goti og enda í spíss aftast á fiskinum. Hann hevur smáar uggafjaðrar og ongar búkfjaðrar. Gotið er heilt frammi undir búkinum.
Eyðkenni: Tað óvanliga skapið, liturin, og ikki minst nevið, og tað, at ryggfjøðurin byrjar fremri enn uggafjøðurin.
Týdningur: Hann hevur ikki vinnuligan týdning.
da: Langhalet sneppeål, en: Slender snipe eel, fr: Anguille bècasse, ís: Snípuáll, no: Sneppeål, tý: Bekkasinefisch
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Állafiskar Anguilliformes
Hópurin hevur 15 ættir, ið hava 141 slektir og umleið 791 sløg.
Av hesum eru undir Føroyum skrásettar 5 ættir, ið hava eina slekt og eitt slag í
part:
Állafiskar eru eyðkendir við sínum langa og klæna skapi. Teir hava ikki búkfjaðrar, summi sløg hava heldur ikki uggafjaðrar.
Nøkur sløg hava ein beinleysan skræðulepa til stert, onnur hava ongan stert.
Állafiskar av ættini Anguillidae eru katadromir. Hinar ættirnar liva alt lívið í sjónum.


text:
- Tíðindi, mentan og ítróttur
Viðgera bústaðir
Skulu kommunurnar sleppa at byggja ella útvega bústaðir til at leiga?
Tann spurningin fer Trivnaðarnevndin hjá løgtinginum at viðgera í dag.
Nevndin fer at viðgera uppskotini hjá Sjálvstýri og hjá Sonju Jógvansdóttur, uttanflokkatingkvinnu, um at geva kommununum loyvi til at útvega leigubústaðir.
Trivnaðarnevndin hevur nógvar innkallingar á skránni í sambandi við hetta málið.
Umboð fyri felagsskapin Búgva, smápartafelagið Mark, Kommunufelagið, Lív, Bústaðir, og umboð fyri Tórshavnar, Klaksvíkar og Fuglafjarðar kommunu eru boðin á fund við nevndina at siga sína hugsan um uppskotini hjá Sjálvstýri og Sonju Jógvansdóttur.
Landsstýriskvinnan í fíggjarmálum er eisini boðsend í Trivnaðarnevndina fyrrapartin í dag.
Annars er løgtingið farið í heystfrí.
Næsti tingfundur er týsdagin 23.oktober, og tá er eisini næsti nevndarfundur. Tá hava limirnir hjá løgtinginum í Norðurlandaráðnum fund.
Sí eisini


text:
Helgi Lamhauge Petersen verður virkandi borgarstjóri í Runavíkar kommunu næstu tvær vikurnar, nú borgarstjórin Tórbjørn Jacobsen fer uttanlands í summarfrí. Fyrsta ferðin at Helgi stillaði upp var til kommunuvalið í 2012. Hann varð uppstillaður á stóra borgaralistanum, sum fekk 8 av 11 býráðslimum valdar seinast. Á valinum gjørdist hann no. trý í atkvøðutali, og fekk 158 persónligar atkvøður. Frammanfyri hann vóru Magnus Rasmussen og Tórbjørn Jacobsen valdir. Hesir báðir seinru gjørdust ávikavíst borgarstjóri og varaborgarstjóri, táið nývalda býráðið skipaði seg fyri valdsskiftið ársskiftið 2012/2013.
Runavíkar býráð varð umskipað á nýggjárinum í ár. Borgarstjórin Magnus Rasmussen hevði frammanundan løgtingsvalinum í fjør boðað frá, at varð hann valdur løgtingsmaður, fór hann at siga borgarstjórasessin frá sær. Hetta hevði við sær, at Tórbjørn Jacobsen gjørdist borgarstjóri og Helgi Lamhauge Petersen varð valdur varaborgarstjóri. Hetta hevði eisini rokeringar við sær í nevndarbýtinum, sessirnir fylgdu flytingunum, soleðis er Helgi nú formaður í teknisku nevndini. Harumframt er hann formaður í nevndini fyri Nes Sóknar Musikkskúla, næstformaður í stýrinum fyri Kongshavnar havnastýri, limur í nevndini fyri Forna, limur í skúlastýrinum á Skála og í staðbundnu nevndini í Funningi.
Helgi Lamhauge Petersen er føddur 5. apríl 1978. Hann er slektaður úr og uppvaksin í Rituvík, men býr nú í Runavík. Dagliga yrki hansara er at vera deildarstjóri fyri privat- og pensiónstryggingar í stóra tryggingarsamtakinum Tryggingarfelagið Føroyar. Tey flestu kenna hann helst eisini frá fótbóltinum. Mest sum ídnan framherja og málskjútta hjá NSÍ í mong ár, eitt skifti leikti hann eisini við GÍ, og 6 A-landsdystir er hann eisini noteraður fyri. Seinru árini hava vit eisini hoyrt hann sum viðmerkjara bæði hjá Rás2 og Sjónvarpinum. Farin av besta fótbóltsaldri er hann nú farin at telva av álvara, og hevur umboðað Tofta Talvfelag í onkrari kapping.
Helgi verður virkandi borgarstjóri fram til mánadagin 15. august. Hevur onkur átrokandi ørindi til Runavíkar kommunu ber til at ringja til virkandi borgarstjóran á 221014


text:
Web-sending: Roknskapir eru yvir okkum16-02-2010
Í dagsins web-sending fæst eitt stutt yvirlit yvir, hvussu roknskapir hjá børsskrásettum fyritøkum úr USA, Europa og Danmark seinastu vikuna síggja út
HR-mennari til Eik16-02-2010
Eitt avloysarastarv sum HR-mennari er leyst at søkja. Freistin er 25. februar
Stjórastarv í Eik-samtakinum10-02-2010
Nú stjórin í húsameklarafyritøkuni Inni hevur valt at fara frá, sóknast vit eftir nýggjum stjóra til Inni. Freistin at søkja er 1. mars
Web-sending: Búskaparvøkstur í USA og Bretlandi02-02-2010
Serliga í USA men eisini í Bretlandi vísa nýggjastu BTÚ-uppgerðirnar vøkstur í 4. ársfjórðingi av 2009. Roknskapir úr USA eru sum heild betri enn væntað, men tað sæst kortini ikki aftur á virðisbrævamarknaðunum
Bankabøkurnar í søguna15-01-2010
Føroysku peningastovnarnir hava í felag tikið avgerð um at avtaka banka- og sparikassabøkurnar. Henda broyting fær gildi tann 1. mars í ár


text:
King James bíblian varð týdd tá enska málið var á sínum hægstu hæddum. William Shakespeare skrivaði síni leikrit um júst somu tíð, prenttøknin var tilsvarandi nýliga komin, og bókmentir vóru nógv útbreiddar og lisnar.
Eitt sum tú skjótt vilt gerast varur við, tá tú lesur nógv í King James Bíbliuni er, at enska málið tá líktist meira teimum gomlu málunum, eitt nú føroyskum, íslendskum og týskum. King James Bíblian varð týdd í eini tíð, tá enska málið var við at stabiliserast, og tók tann form, tað stórt sæð hevur havt síðan. Um vit til dømis hugdu at enskum máli 400 ár eldri enn 1611, altso í 1211, so høvdu vit næstan ikki skilt nakað.
Hóast enskt er nógv einklað síðan 1611, so er gamla málið enn væl skilligt.
Tá ið eg byrjaði at týða King James 1611 til Føroyskt, sá eg skjótt, at flestallir setningar kunnu týðast so gott sum orðarætt, ella tá við lítlum orðamunum. Hóast enskt tá ikki hevði eitt so fullfíggjað bendingarkervi sum føroyskt hevur, so eru líkheitirnar størri í gomlum enskum enn tær eru nú.
Eg havi altíð tveir stuttar orðalistar hjá mær, tá eg lesi: “The King James Bible Companion” (David W. Daniels) og “King James Version Glossary” (Liberty Prison Ministries).


text:
- Tíðindi, mentan og ítróttur
3.500 fólk til móttøkuna
Stórt hátíðarhald var á Glasi í samband við, at Landsverk formliga handaði Mentamálaráðnum nýggja, stásiliga miðnámsskúlan við Marknagil.
Landsverk sigur, at 3.500 fólk vóru til hátiðarløtuna í gjár, tó ikki øll í senn. Fólk komu og fóru, men 1.900 vóru inni, tá tey flestu vóru inni.
Nýggi miðnámsskúlin í Marknagili, Glasir, kostar 32.600 kr. fyri fermeturin, tá maskinur og innbúgv eru tald við. Tað upplýsti Ewald Kjølbro, stjóri í Landsverki, í gjár. Kostnaðurin higartil fyri skúlan er 636,5 milliónir krónur.
Nógv fólk var í Glasi í gjár, tá Landsverk handaði Mentamálaráðnum bygningin, sum frá hósdegnum í næstu viku skal hýsa studentaskúlanum og HF-skeiðinum, sum vóru í Hoydølum, Tekniska skúla og Handilsskúlanum, sum frammanundan vóru í Vesturbýnum.
Miðnámsskúlarnir í Havnini eru allir í Glasi nú.
11 ár eru liðin, síðani danska fyritøkan BIG bleiv biðin um at tekna miðjuni, sum bant teir tríggjar skúlarnar í Glasi saman.
Seinni átók BIG sær at tekna allan bygningin, sum nú er 19.500 fermetrar.
Seks ár eru síðani, tilboðini vórðu latin upp, og 15. apríl í 2013 setti Bjørn Kalsø, sum tá var landsstýrismaður í mentamálum, hakan í í Marknagili.
Ewald Kjølbro segði í gjár, at 150 fólk hava arbeitt á byggiplássinum, 640 ársverk. Landsverk hevur havt sáttmálar við 31 arbeiðstakarar, 11 innbúgvsveitarar og sjey reingerðarfyritøkur.
Mentamálaráðið gav Glasi eina kantatu, sum systrarnar Lív Maria Róadóttir Jæger og Unn Paturson hava gjørt. Kórið Tarira sang kantatuna í Glasi í gjár.
Fyrsta skúladagur í Glasi verður hósdagin í næstu viku. Tá fæst at vita, hvussu Glasir rigga sum skúli. Har verða 1500 næmingar og 200 lærarar.
Sí eisini


text:
lbf.fo
Ítróttarhøll á Sandi
Løgtingið samtykti við eykajáttan í apríl 2009 eina serskipan í sambandi við at byggja ítróttarhøll á Sandi. Hetta varð gjørt, tí landsstýrissamgongan helt høllina hava sera stóran týdning fyri trivnaðin í Sandoynni, og at tað var neyðugt at javnseta Sandoynna við onnur økir í landinum.
Tilboðini um byggbúning vórðu latin upp 30. september í 2010. Her hevði Articon lægsta tilboðið. Tilsamans 14 arbeiðstakarar lótu tilboð inn, og stór spjaðing var í tilboðunum. Lægsta tilboðið var 1 mió. kr., meðan hægsta tilboðið var 2,2 mió. kr.
Tá høllin verður liðug í august 2012, verður hon latin kommununum í Sandoynni, sum fara at eiga og reka hana. Høllin verður 1.250 fermetrar til støddar og fer at kosta 27 mió. kr. Selmar Nielsen hevur teknað hana.
LBF stóð fyri at projektera byggibúningina og hevur eisini staðið fyri at tryggja berandi konstruktiónirnar. Landsverk hevur byggileiðsluna fyri Mentamálaráðið, sum er byggiharri.


text:
Væleydna fyrstuhjálparskeið
Jan Smedemark | 28/08/15
Skipað var fyri einum fyrstuhjálparskeið í gjárkvøldið og hava 17 fingið prógv í lívbjargandi fyrstuhjálp, hjarta-, og lungubjarging við og uttan hjartastartara. Sostatt er Tvøroyrar Bóltfelag væl tryggjað hvat viðvíkur fyrstuhjálp, um tørvur skuldi verið á tí.
Sum áður nevnt í greinini í samband við at skeiði skuldi haldast, so hevur Tvøroyrar Bóltfelag ein sonevndan AED ella hjartastartara.
Hjartastartarin var givin í 120 ára føðingardagsgávu til Tvøroyrar Bóltfelag frá Una Persson. Talan er um ein hjartastartara av slagnum Zoll, lesast kann meira um hann her.
Á tíðindamyndini omanfyri síggjast luttakararnir á skeiðnum við prógvunum.


text:
Lagos
Lagos er størsti býur í Nigeria, og fyrisitingarligur høvuðsstaður fyri lutstatin við sama navni. Lagos stórbýarøki, Metropoliska Lagos, hevur 16 lokalar eindir (local government areas) við knapt 10.4 milliónum íbúgvum sambært fólkateljingini í 2012. Tað ger Lagos stórbýarøkið til stórbýarøki í Afrika, sum hevur næstflest fólk, næst eftir Kairo, Egyptaland. Lagos var til 1991 eisini høvuðsstaður í Nigeria, men tá gjørdist Abuja høvuðsstaður í landinum. Lagos er tann næstmest týðandi havnarbýurin í Nigeria. Tann týdningarmiklasti vinnulívsmiðdepilin í býnum liggur á främsta Victoria Island. Býurin hevur tann næstskjótasta fólkavøksturin í Afrika og 7. størsta fólkavøksturin í øllum heiminum. Sambært Lagos State Government er fólkatalið í býnum 17,5 milliónir, men hetta talið verður ikki mett at vera rætt av nigeriansku stjórnini og av National Population Commission, sum meta rætta talið at liggja um 21 milliónir, og um tað er rætt, so er Lagos størsti býur í Afrika.
Søga[rætta | rætta wikitekst]
Lagos var upprunaliga ein yoruba-býur við aworifolkinum og var frá byrjan nevndur Oko. Býurin fekk navnið Lagos frá teimum fyrstu portugisisku niðursetufólkunum, uppkallaður eftir býnum Lagos í Algarve. Millum 1404 og 1889 var býurin ein týðandi miðdepil fyri trælahandilin. Eftir at Stórabretland hevði annekterað býin í 1861 helt trælahandilin uppat. Í 1866 var Lagos lagdur saman við Sierra Leone, og 1874–1886 hoyrdi býurin til krúnkoloniina Gullstrondina. 1886–1906 hevði Lagos egna umsiting, síðan var býurin lagdur saman við Suðurnigeria og gjørdist í 1914 partur av Nigeria. Eftir at Nigeria gjørdist sjálvstøðugt frá Stórabretlandi í 1960 gjørdist býurin høvuðsstaður í Nigeria. Býurin vaks skjótt í 1960-árunum og 1970-árunum. Í 1991 gjørdist Abuja, sum liggur inni í landinum, høvuðsstaður í Nigeria.
Sjálvt um Lagos ikki longri er høvuðsstaður er býurin enn tað óalmenna sæti fyri fleiri statsligar myndugleikar.


text:
Orð og lag: Annfinn Nielsen
Gongur tú og melur og onki veit tær at gera
Og dagurin tykist langur sum vera man
Er tann figgjarliga byrðan ov tung at bera
Eg veit eitt stað, ið tú ókeypis sleppa kann.
Pallurin er tann størsti í okkara landi
eitt undarligt show teir vísa fyri tær,
Men óttast ei, tí har er ongin vandi
tí heilasellunar verða ei brúktar har.
So tak tú hendurnar úr lummanum hjá tær
og kom ein túr í Tinganes við mær:
Vælkomin í Sirkus Tinganes
vælkomin í Sirkus Tinganes.
Ja, kom ein túr við mær, so skal eg vísa tær,
hvat ið gongur fyri seg úti har.
Har finnast klovnar í hópatal,
teir, ið tú valdi til síðsta val.
Ja teir hugna sær, tað skal eg siga tær,
men ofta gloyma teir, hví teir eru har.
Tað finnast akrobatar, ið byggja luftkastellir
við reyv í báðum endum so man blívur púra paff.
Og ulkur ið grava undirsjóvartunnellir
og floyta ein langan á fólksins paragraff.


text:
Enska Premier League felagið Arsenal boðar í dag frá, at tey hava selt 29 ára gamla spanska áleyparan, Lucas Pérez, til West Ham United.
Hetta er annar leikarin, sum fer úr Arsenal til West Ham í summar. Fyrr í summar skifti miðvalleleikarin Jack Wilshere til The Hammers.
Lucas Perez hevur fingið ein trý ára sáttmála við West Ham, hvørs nýggi venjari, kilenski Manuel Pelegrini, sum fyrr hevur vant Manchester City, hevur verið virkin á keypsmarknaðinum í summar og keypt ikki færri enn áttar nýggjar spælarar.
Pérez kom til Arsenal úr Deportivo la Coruña fyri tveimum árum síðani, men megnaði ikki at sláa ígjøgnum sum málskorari á liðnum. Fyrsta kappingarárið fekk hann einans 11 dystir á besta liðnum og skoraði eittans málið.
Síðsta kappingarár var hann leigaður út til Deportivo la Coruña aftur. Hann kom aftur til London at venja í summar, men hevur ikki megnað at gera vart við seg á liðnum, har royndir áleyparar sum Alexandre Lacasette, Pierre-Emerick Aubameyang og Danny Welbeck eru fyrsta val í álopinum.


text:
Fríggjadagin kl. 13.00 var Løkshøll karmur um ein kommunal vinnufund. Eini 130 fólk umboðandi 85 lokalar fyritøkur og Runavíkar Kommunu luttóku.
Endamálið við fundinum var at skapa eitt miðvísari samskifti millum vinnuna og Runavíkar Kommunu.
Klæmint Østerø, formaður í Vinnu- og Havnanevndini bjóðaði vælkomin. Síðani hugleiddi Magnus Rasmussen, borgarstjóri, um samstarvið og samanhangin millum vinnuna og kommununa. Hann vísti m.a. talvur við rakstri og íløgum hjá kommununi seinnu árini.
Eftir brunch í kantinuni í Skúlanum við Løkin greinaði Símun Hammer, stjóri á Virkisráðgeving, gongdina hjá vinnuni í kommununi. Hann hevði fleiri áhugaverdar samanberingar av vinnulívinum í Runavíkar Kommunu í mun til aðrar kommunur og landið sum heild.
Síðani vórðu eyguni vend meiri ítøkiliga móti menning av fiskivinnuni í Runavíkar Kommunu. Tórheðin Jensen frá Varðanum, Annfin Olsen og Jens Pauli Petersen frá Faroe Origin greiddu bæði yvirskipað og ítøkiliga frá teirra virksemi og hvørjar royndir teir høvdu við samstarvinum við kommunurnar í økinum.
Dagurin endaði við einum pallborðskjaki, sum Ingolf S. Olsen leiddi. Áhoyrararnir høvdu eisini møguleika at koma við spurningum og viðmerkingum til pallborðsluttakararnar. Í pallborðinum luttóku Magnus Rasmussen, borgarstjóri, Símun Hammer, stjóri á Virkisráðgeving, Eyðvør Berg, Varaleiðari í Berglon og Annfin Olsen, stjóri á Faroe Origin.
Fundurin endaði kl. 17.00
Sí fleiri myndir undir myndafrásagnir
Myndarøð: {E4D2B66D-537F-4CB3-B193-D109EADAE44D}


text:
Sýria er gamalt land, og høvuðsstaðurin Damaskus er av elstu býum í heiminum. Av tí at mangir týdningarmiklir handilsvegir vóru ígjøgnum Sýria, stóð landið ofta undir fremmandum valdsharrum, t.d. rómverjum, arábum, grikkum og turkum. Eftir fyrra heimsbardaga varð Sýria franskt varðland, til tað fekk fult frælsi í 1946. Síðan tá hevur Sýria mangar ferðir verið við í kríggjum ímóti Ísrael. Flestu sýrar eru muslimar og tala arábiskt. Stívliga helvtin av landinum er oyðimørk; men har eru eisini fruktagóðir áardalar.
Fjølbroytta søga Sýria sæst aftur í mongu fornminnunum úr gomlum stórmentanum. Í 3. øld e. Kr. var Palmyra blómandi karavanbýur við borgum, templum og leikhúsum; men rómverjar løgdu býin í oyði, tá ið fólkið sýtti fyri at geva seg undir rómverskt land. Palmyra er við eina grønu (oasu) í útryðjuni í Sýriaoyðimørk og er ein av best varðveittu fornaldarbýum í heiminum.
Marknaðir, nevndir souk, eru í øllum bygdum og býum í Sýria. Úr keypbúðum og vognum, ið eru sett upp í trongum gøtum, er alskyns vøra at fáa, krydd og grønmeti, teppi, prýði, flættaðar kurvar og kaffiketlar. Her er lívligt, og fólk koma úr øllum ættum at keypa og selja, hitta vinir og kenningar ogat tingast um, hvat vørur skulu kosta. Samanumtikið eru marknaðirnir annað enn bara keypsstaðir; teir eru týðandi miðdeplar í arábiskari mentan.
Flestir sýrar eru sunni-muslimar, ið er størsti islamski trúarflokkurin; men aðrir muslimskir trúarbólkar eru eisini, m.a. sjiar, ismaliar og alavitar. Alavitar trúgva ikki bara á islam, men hava eisini tikið úr kristindóminum til sín. Til dømis halda teir bæði jól og páskir. Í gomlum døgum varð ofta søkt at alavitum; men nú eru mangir vorðnir ríkir og máttmiklir. Assad forseti er alaviti.
Evfrat rennur ígjøgnum Landnyrðingssýria úr Turklandi til Iraks. Sýrar hava bygt eina ovurstóra byrging um ánna til tess at veita vatn á landbúnaðarlendi og fáa ravmagnsorku. Orkuverkini við byrgingina gera 75% av øllum ravmagni, ið Sýria nýtir. Stórt vatn — nevnt Assadvatn - er oman fyri byrgingina.
Ísrael tók Golanheyggjar í seks-dagakrígnum í 1967. Teir eru týdningarmiklir hermálsliga fyri Ísrael, tí haðan er gott útsýni oman yvir Jordandal. Ísraelar fáa eisini nógv drekkivatn haðan. Heyggjarnir hava verið høvuðssmál í friðarsamráðingum ímillum Ísrael og Sýria, og skotið hevur verið upp, at Golanheyggjar skulu vera avvápnað øki, og at Ísrael skal lata Sýria teir aftur.
Ímillum Evropa og Arabianes er landøki, sum verður nevnt Miðeystur; her eru londini Ísrael, Libanon, Jordan og Sýria. Tað var her, at nakrar av fyrstu mentanum í heiminum vórðu til, og tað var eisini her, at teir tríggir heimsátrúnaðirnir - jødadómur, kristindómur og islam, kyknaðu. Veðurlagið er turt og heitt, og landslagið berligt, helst fyri eystan; men fram við Miðjarðarhavi er lendið fruktabetri. Í øldir bardust arábar, kristnir krossfarar og turkar um valdið í hesum londum, og tað er ikki meiri enn øld síðan, at grundarlag var lagt undir tey lond, sum nú eru. Kríggj og borgarastríð hava í mong ár merkt hesi lond.
Mangir gamlir muslimskir býir eru átøkir í útsjónd. Mitt í býnum er høvuðsmoskan, ið oftast er størsta hús í býnum. Við hana eru onnur týdningarmikil hús og keypbúðir. Gøturnar, sum eru úr miðbýnum og at býarmúrinum, eru krókutar og smalar og skugga væl fyri sólini og líva fyri vindi og dustroki. Fyri ikki at verða órógvaður og hava heimalívið í friði, mega úthurðarnar ikki vera beint hvør yvir av aðrari í smølum gøtum.
Ein fjallaryggur norðan úr Libanon og suður ígjøgnum Ísrael skilur strandalendið frá oyðimørkunum eystanfyri. Slættlendið undir fjøllunum í Libanon er fruktagóð kornjørð. Fjallatindarnir eru kavataktir næstan alt árið, og higar koma mong ítróttarfólk at aka á skíðum.
Á markinum ímillum Ísrael og Jordan er stórt vatn, ið eitur Deyðahav. Hetta er lægsti staður í heiminum -395 m niðan sjóvar. Deyðahav er saltasta vatn í heiminum, og nógvastaðni standa saltstólpar upp úr vatninum. Eingin fiskur fær verið har; av tí er navnið komið. Runan fram við strondini skal verða ógvuliga góð fyri húðina.
Tríggir heimsátrúnaðir hava djúpar røtur í Miðeystri. Jødadómurin og kristindómurin tóku seg upp her, og islam kom tíðliga higar úr Saudiarabia, ið er tætt við. Jerusalem er tískil halgur býur hjá trimum átrúnaðum. Halga Klettamoska hjá muslimum og halgi Grátimúrurin hjá jødum eru bæði á Tempultorginum.
Hetta landøkið fer inn í Útsynningsasia. Meginparturin av lendinum er turr oyðimørk og berligt fjallalendi. Fyrst í 20. øld var nógv olja funnin við Persaflógva. Nú á døgum er olja høvuðsinntøka hjá mongum londum í hesum øki. Økið hevur eisini djúpar søguligar røtur, tí at tað varð her, at heimsins fyrstu býir vórðu bygdir, og her tók ein av størstu átrúnaðum í heiminum seg upp - islam. Meginparturin av fólkinum í hesum londum eru muslimar, og høvuðsmálið er arabiskt - heilaga mál muslimanna. Mong kríggj og hart stríð hava verið í hesum londum seinastu árini.
Meiri enn 65% av allari olju, vit nú vita um, er í londunum við Persaflógva, og hiðani kemur triðingurin av allari olju, sum heimurin framleiðir um dagin. Hesi lond eru vorðin ovurrík, og ríkidømið hevur havt við sær stórar samfelagsligar broytingar og menning í ídnaðinum. Oljan hevur eisini gjørt, at hesi lond hava fingið stóran altjóða týdning, alstóra ávirkan á heimsbúskapin og politisku viðurskiftini í heiminum.
Í Miðeystri eru nakrir av teimum býum í heiminum, sum vaksa skjótast. Atvoldin er ovurstóra ríkidømi, ið oljuvinnan hevur við sær, og av fólkavøkstrinum, sum stendst av hesi vinnu. Býirnir verða oftast bygdir sum nútímans býir í Vesturheiminum, við høgum íbúðarhúsum og skrivstovuhúsum av glasi, stáli og betongi.
Mong lond í Miðeystri eru rættiliga ung ríki, sett á stovn fyrst í 20. øld, tá ið vesturlendskir valdsharrar býttu tey sínámillum. Hetta marknabýtið, ofta bara teknað á kortið, hevur verið atvold til drúgvt marknastríð, helst ímillum Irak og tey seks grannalondini.
Islam varð til í Miðeystri í 6. øld e. Kr. og er enn størsti átrúnaður her. Muslimar trúgva á ein gud, Allah, og á Muhammed, profet hansara. Muhammed varð føddur í Mekka í tí, sum nú er Saudiarabia. Heilaga bókin hjá muslimum eitur Koranin; í henni stendur læra Allah, soleiðis sum eingilin Gabriel opinberaði hana fyri Muhammedi. Nú á døgum eru fleiri enn ein milliard muslimar um allan heimin.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Damaskus
Vídd: 185.180 km2
Fólkatal: 19.929.000
Alment mál: arábiskt
Átrúnaður: islam 90% og kristindómur 10%
Stýrirlag: einaræði, einflokkaskipan
Gjaldoyra: sýriskt pund (SYP)


text:
Smiðjan letur upp í morgin týsdagin
Vinna25-09-2017 - 22:43 - Jóanis Albert Nielsen
Mánaðarskiftið august/september fekk Nest nýggjar eigarar, og skifta samstundis navn til Smiðjan. Síðani tá hava nýggju eigarnir av Smiðjuni arbeitt við at gjørt broytingar. Nú er klárt at lata upp, og tað verður í morgin týsdagin 26/9 klokkan 16:30.
Smiðjan hevur í nakrar dagar royndarkoyrt nýggja ovnin. Afturmeldingarnar frá kundum, sum hava koyrt forbíð ella snapchatt vinum hjá smiðjanfo, sum hava roynt pizzarnar hava verið positivar.
Nýggju eigarnir av Smiðjuni eru spentir, og gleða seg til at taka móti kundum. Møguleiki verður bæði at sita inni í matstovuni, og taka matin útvið. Telefonnummari hjá Smiðjuni er gamla nummari 308888.
Les eisini: Smiðjan í Miðvági fer at selja mat
Upplatingartíðirnar hjá Smiðjuni eru hesar:
Mánadag til hósdag frá kl: 16:30 til kl: 21:30
Fríggjadag frá kl: 16:30 til kl: 24:00
Leygardag frá kl: 16:30 til kl: 24:00
Sunnudag frá kl: 16:30 til 22:00.


text:
Myndafrásøgn: Arnfinnur Poulsen heiðraður við Kongaligari medalju02-07-2010
Arnfinnur Poulsen hevði í gjár, tann 1. juli, 50 ára starvsdag í Eik Banka. Dagurin varð hátíðarhildin við almennari móttøku í Eik, har Arnfinnur Poulsen fekk handað Den Kongelige Belønningsmedalje
Eik endurfíggjað alla skuld23-06-2010
Við seinastu lánsbrævaútgávunum hevur Eik útvegað gjaldføri til at endurfíggja alla skuld, sum fellur til gjaldingar í ár og komandi ár
Starvslýsing: Vinnuráðgevi til Vinnulívsdeildina21-06-2010
Vit sóknast eftir dugnaligum vinnuráðgeva til Vinnulívsdeildina. Arbeiðsuppgávurnar eru spennandi og fjølbroyttar og fevna um alt samskiftið við vinnulívskundar okkara. Freistin at søkja er 30. juni
Óstøðug gongd á bústaðamarknaðinum17-06-2010
Bústaðaprísurin fyrsta ársfjórðing í ár øktist í høvuðsstaðarøkinum og í smærri bygdunum, men fall í størri bygdunum. Hetta er næstan øvugta gongdin í mun til fjórða ársfjórðing 2009
Nýggir Eik næmingar17-06-2010
Sum vant var stórur áhugi fyri at sleppa í bankalæru í Eik í ár. Gott 40 ung fólk søktu um næmingapláss, og av teimum vórðu 20 útvald til eina øðrvísi upptøkuroynd. Átta teirra sluppu ígjøgnum nálareygað, og vera við til at manna næmingaliðið í Eik


text:
Fjarlestur, lesiringar, filmsýning og íverksetara-verkstova. Alt hetta er á skránni hjá Bókasavninum við Løkin í hesi vikuni. Hesi fjølbroyttu tiltøk eru góð dømi um, hvat bókasavnsvirksemi umfatar í nútíðar samfelagnum. Bókasøvn sum heild, hava ment seg frá at vera væl skipaðar bókagoymslur til at verða breiðir karmar um mentanarupplivilsir, samskifti, vitan og vitanardeiling.
Skráin hesa vikuna
Fjølbroytta virksemið á Bókasavninum við Løkin hesa vikuna, sær soleiðis út:
Mánamorgun: Fjarlestur. Eini 25 fyrsta-árs lesandi á Fróðskaparsetrinum, sum eru búsitandi í Eysturoy og Norðoyggjum, møta á Bókasavninum við Løkin og fáa fjarundirvísing. Hetta er eitt samstarv við Fróðskaparsetrið.
Týskvøld: Lesiringur. Eini 20-30 fólk hittast fyri seinastu ferð áðrenn summarfrí fyri at umrøða lisnar bøkur. Hetta er samstarv við bókasavnið í Nes kommunu, sum hesuferð eisini leggur høli til.
Hóskvøld: Filmur. Norski filmurin Pionerur verður vístur. Hetta er samstarv við Løkshøll og Filmsfelagið Klipp hjá Norðurlandahúsinum.
Fríggjamorgun: Fjarlestur, eins og mánadag.
Fríggjadag til sunnudag: Íverksetara verkstovan StartUp Skálafjørður byrjar fríggjakvøld og heldur fram til sunnudagin. Hetta er eitt samstarv við Íverksetarahúsið í Klaksvík.
Siðbundið og nýskapandi
Tiltøkini hesa vikuna eru góð dømi um eitt bókasavnsvirksemi, sum bæði heldur fast við tað siðbundna og arbeiðir við nýhugsan og menning. Lesiringar er siðbundið, men tó eisini virðismikið virksemi, bæði fyri bókasavnið og luttakarar. Filmsvísingar er eitt sindur meira nýskapandi, hóast ikki ókent innan bókasavnsgátt. Haraftur ímóti er fjarlestur og íverksetaraverkstovan StartUp rættiliga nýskapandi virksemi. Hesi bæði tiltøkini eru eisini væl í tráð við málsetningin fyri 2014 hjá Bókasavninum við Løkin, har dentur verður lagdur á, at menna bókasavnið í mun til vitanararbeiðaran. Her verður hugsað um m.a. innrætting, tøkni og tiltøk. Meira um málsetningin fyri 2014 og um tilboð til vitanararbeiðarn kann lesast á www.lokin.fo
EksternLeinkja1: http://www.lokin.fo


text:
Ingi Samuelsen
08.10.2016 - 09:42
Ítróttur > Ítróttur > Fótbóltur
Føroyska fótbóltslandsliðið, sum vann vakra sigurin í Riga í Lettlandi í gjárkvøldið, er longu nú á veg heimaftur á klettarnar.
Flogfarið hjá Atlantsflog úr Riga er sambært heimasíðuni hjá Vága Lufthavn sett at lenda klokkan 10:05, 50 minuttir áðrenn upprunaliga ætlað.
Tá landsliðið er komið heimaftur verður beinanvegin farið undir fyrireikingarnar til næstu stóru uppgávuna, nevniliga dystin móti Portugal á Tórsvølli mánadagin.
Portugisar vunnu í gjárkvøldið 6-0 á heimavølli móti Andorra. Flogfarið úr Porto við portugisiska landsliðnum er væntað í Vágum klokkan 19 í kvøld.


text:
Tíðindaskriv
11.08.2015 - 13:33
Bygdastevnurnar eru nógvar, men lítið man verða at ivast í, at ovastevnan er nakað sersrakt, og eftir ólavsøkuna og festivalarnar man ovastevnan mangan hava verið mest vitjaða stevna í Føroyum.
Tí vóru nólsoyingar fegnir um, at nýggj stevnunevnd beyð sær at skipa fyri stevnu í ár, tá Stuðulsnevndin fyri svimjihyli í Nólsoy á heysti í fjør boðaði frá, at hon ikki skipaði fyri fleiri stevnum.
Stuðulsnevndin boðaði tá frá, at ætlanin um at byggja svimjihylin lidnan ikki er slept, men at stevnan ikki longur fer at verða ein av inntøkukeldunum.
Nýggja stevnunevndin hevur einans til endamáls at skipa fyri stevnuni, og hevur stevnan ikki til endamáls longur at savna pengar inn. Hinvegin eru fleiri feløg og áhugafeløg í Nólsoy, og hesi fara at brúka høvið til at skipa fyri ymiskum tiltøkum á stevnuni, sum so eisini kunna geva eina inntøku til raksturin. Tí verður einki gjald kravt fyri at koma inn á stevnuøki og harvið einki hegn kring bygdina.
Tað verður gamla keiøkið í bygdini í høvuðsheitum verður karmur um stevnuna í ár. Her verða tónleikaframførslur, stórt tjald verður sett upp, og fleiri matsølur fara at selja mat allan leygardagin.
Sum nakað nýtt verða eisini útikonsertir á einum altani, sum vendir oman móti keiini. Ragnar Finnson og Punjab fara at framføra á hesum sermerkta palli.
Regatta 2015, sum byrjar á Eiði fríggjakvøld og setir kós suður til Hósvíkar. Leygardagin endar hon sum vant á ovastevnu í Nólsoy. Nólsoyingar vóna at síggja nógvar bátar á víkini og einki gjald verður kravt fyri at koma at kei.
Svimjing verður enn einaferð um fjørðin. Fastur táttur á ovastevnu er eisini svimjingin um Nólsoyarfjørð og sum skilst eru níggju svimjarir meldaðir til.
- Kunningarstovan, Heimavirki og nýggja og hugnaliga spælistaðið - Maggies - fara at hava opið og eru til reiðar at taka ímóti fólki.
Ovastevna verður nú um vikuskiftið, og Strandferðslan hevur sum undanfarin ár víst stevnuni vælvild og fer at sigla eftir serligari skrá.


text:
Tøgnin er brotin nú mugu átøkini koma !
Javnaðarflokkurin fegnast um, at tað eydnaðist at samtykkja, at almennu Føroyar skulu hava eina Heildarætlan í samband við kynsligan ágang.
Vit hava sett okkum fyri, at Heildarætlanin skal setast í verk. Hon ásetir átøk fyri at upplýsa og fyribyrgja, so vit fáa steðgað kynsligum ágangi. Her skal null-hugsjónin valda, og vit skulu arbeiða miðvíst eftir málinum, at ongin í okkara landi skal koma út fyri kynsligum ágangi.
Goymd, men ikki gloymd
Ein sera týdningarmikil partur av heildarætlanini er, at tey, ið hava verið fyri kynsligum ágangi, skulu hava møguleika at søkja sær hjálp. Nógv teirra megna ikki at síggja hendingina í eyguni fyrr enn nógv ár aftaná. Hetta er galdandi fyri bæði kvinnur og menn. Hesi fólk hava livað á skuggasíðuni í okkara samfelagi alt ov leingi, men nú er tøgnin brotin og tí er næsta stigið, at almennu Føroyar seta skipanir í verk, so tey fáa munagóða hjálp.
Tað almenna og hjálparfelagsskapir samstarva
Tá ið tað kemur til at hjálpa fólki við seinárinum, hava vit higartil bert ein felagsskap, ið hevur arbeitt miðvíst. Vit eiga at ásanna, at hjálparfelagsskapir og tað almenna eiga at arbeiða saman og brúka royndirnar hjá hvørjum øðrum.
Tí eigur Kris sín sjálvsagda lut í hesum arbeiði. Skal nøktandi hjálp til sjálvhjálp gevast, so er neyðugt at arbeiða útfrá eini heildarfatan og at gagnnýta allar kreftir á bestan hátt. Ymsu felagsskapirnir, so sum Heilbrigdi, Blái krossur, Kris, psykiatriski depilin og almannnaverkið mugu arbeiða saman fyri at loysa tann samansetta tørvin á hjálp, ið skal til, fyri at hesir borgarar skulu megna at fóta sær aftur.
Eyðgunn Samuelsen valevni Javnaðarflokkurin


text:
Navn: Vár Vang Højsted, 24 ár
Búðstaður í Føroyum: Eg eri uppvaksin í Hoyvík
Útbúgvingarstovnur: Syddansk Universitet
Árgangur: 2014
Hvat dámar tær væl við útbúgvingini á tínum útbúgvingarstaði?
Mær dámar sera væl, at útbúgvingin er bygd upp við modulum ístaðin fyri semestrum, tað gevur betri møguleika at fokusera á eitt fak á gangin. Tað er eisini deiligt, at útbúgvingin er so sjálvstøðug, tvs. at tað ikki er møtiskylda osv. Í mun til innihaldið í útbúgvingini, ímyndi eg mær ikki, at tað er so nógvur munur á útbúgvingunum á teimum ymsu útbúgvingarstøðunum.
Yndisgrein í sálarfrøðini (teoretikari ella rættningur)?
Mín yndisgrein sum nú er, er kognitiv sálarfrøði, men tað kann sagtans broytast
Hevur tú ella hevur tú havt nakað lestrarstarv?
Nei, ikki enn.
Hvat ætlar tú at brúka útbúgvingina til, og hvat er títt dreymastarv?
Sum nú er, hevði eg best kunnað hugsað mær at arbeitt kliniskt, men akkurát hvat mítt dreymastarv er, veit eg ikki.
Áhugamál/frítíðarítriv?
Einki serligt frítíðarítriv.
Ætlar tú tær aftur til Føroya?
Ja, heilt sikkurt, helst skjótast gjørligt, men tað er tengt at um eg fái nakað arbeiði osv.
Hevur tú onkra stuttliga søgu um, hvat fólk siga, tá ið tey hoyra, at tú lesur sálarfrøði?
Also eg vil siga at standard-jokin er ”So situr tú sikkurt og analyserar tað sum eg sigi nú, ha?”